CELEX: 52017PC0004
Language: el
Date: 2017-01-10
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 2016/1903 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα,

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.1.2017
            COM(2017) 4 final
            2017/0001(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) αριθ. 2016/1903 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα,
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Κατά τη σύνοδό του στις 10-11 Οκτωβρίου 2016, το Συμβούλιο, με τον κανονισμό (ΕΕ) 2016/1903 του Συμβουλίου, καθόρισε τις αλιευτικές δυνατότητες για το απόθεμα γάδου της Δυτικής Βαλτικής (υποδιαιρέσεις 22-24) το 2017 με βάση και σύμφωνα με το πολυετές σχέδιο διαχείρισης της Βαλτικής Θάλασσας (κανονισμός (ΕΕ) 2016/1139) και προκειμένου να εξασφαλιστεί η ταχεία επιστροφή του εν λόγω αποθέματος σε επίπεδα πάνω από εκείνα που είναι ικανά να εξασφαλίσουν τη μέγιστη βιώσιμη απόδοση (ΜΒΑ). Σύμφωνα με το άρθρο 5 παράγραφος 2 του εν λόγω κανονισμού, το Συμβούλιο καθορίζει τα συνολικά επιτρεπόμενα αλιεύματα (ποσόστωση) σε επίπεδα που συνάδουν με θνησιμότητα λόγω αλιείας κάτω της τιμής του σημείου της μέγιστης βιώσιμης απόδοσης (ΜΒΑ). Σύμφωνα με το άρθρο 5 παράγραφοι 2 και 3 του εν λόγω κανονισμού, το Συμβούλιο αποφάσισε τη λήψη περαιτέρω μέτρων για να διασφαλίσει την ταχεία αποκατάσταση του αποθέματος στο εν λόγω επίπεδο.  
            
            
               Ειδικότερα, το Συμβούλιο επέτρεψε την αλίευση της εν λόγω ποσόστωσης μόνον από την 1η έως την 31η Ιανουαρίου και από την 1η Απριλίου έως τις 31 Δεκεμβρίου 2017.  Η απαγόρευση χρήσης της ποσόστωσης για δύο μήνες κατά τη διάρκεια της περιόδου αναπαραγωγής του αποθέματος γάδου της Δυτικής Βαλτικής θα διευκολύνει την αποκατάσταση του αποθέματος γάδου πέραν της ποσοτικής μείωσης των αλιευμάτων, μέσω της βελτίωσης των όρων πρόσληψης, λόγω της μικρότερης διαταραχής στην αναπαραγωγή του αποθέματος και ευνοϊκών αλλαγών στην ηλικιακή του δομή.
            
            
               Με την ενσωμάτωση των στόχων της κοινής αλιευτικής πολιτικής, το πολυετές σχέδιο διαχείρισης της Βαλτικής Θάλασσας (άρθρο 3 παράγραφος 1 του κανονισμού (ΕΕ) 2016/1139) υποχρεώνει το Συμβούλιο να διασφαλίσει ότι οι αλιευτικές δραστηριότητες θα είναι περιβαλλοντικά βιώσιμες μακροπρόθεσμα και ταυτόχρονα ότι συνάδουν με τον στόχο της επίτευξης οικονομικών, κοινωνικών οφελών και οφελών για την απασχόληση (άρθρο 2 παράγραφος 1 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013). Η αρχή της αναλογικότητας απαιτεί να εφαρμόζεται η εποχική απαγόρευση της αλιείας μόνον όταν αυτό είναι αναγκαίο για την επίτευξη του σκοπού της, μέσω της προστασίας του αναπαραγωγικού αποθέματος. 
            
            
               Με βάση επιστημονικές παρατηρήσεις, η αναπαραγωγή του γάδου της Δυτικής Βαλτικής πραγματοποιείται σε θαλάσσιες εκτάσεις βάθους μεγαλύτερου των 20 μέτρων,
                  1
                ενώ μικρά σκάφη παράκτιας αλιείας που εξαρτώνται ιδιαίτερα από τα αλιεύματα γάδου αλιεύουν επίσης σε περιοχές όπου τα νερά είναι πιο ρηχά από 20 μέτρα. Από ανάλυση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) προκύπτει ότι ο περιορισμός της αλιείας σε περιοχές όπου τα νερά είναι πιο ρηχά από 20 μέτρα, και μόνο για τα σκάφη μήκους κάτω των 15 μέτρων, δεν έχει σημαντικό αντίκτυπο στο προσομοιούμενο αποτέλεσμα ως προς την κατάσταση των αποθεμάτων. 
            
            
               Πρέπει να σημειωθεί επίσης ότι κατά τη διάρκεια του 2015, ενώ τα σκάφη μήκους κάτω των 12 μέτρων αποκλείστηκαν από την παρέκκλιση, έστω και υπό διαφορετικούς όρους, η πίεση για το απόθεμα μειώθηκε σημαντικά και η περίοδος απαγόρευσης πέτυχε τον στόχο της.
            
            
               Επιπλέον, η πλήρης απαγόρευση της αλιείας θα μπορούσε να έχει ανεπιθύμητες επιπτώσεις σε άλλο απόθεμα γάδου της Βαλτικής, δηλ. αυξημένη αλιευτική πίεση στο ανατολικό απόθεμα γάδου.
            
            
               Εξάλλου, η χορήγηση άδειας αλιείας σε σκάφη μήκους έως 15 μέτρα και σε θαλάσσιες περιοχές με βάθος έως 20 μέτρα, θα προσφέρει τη δυνατότητα σε περιορισμένο αριθμό αλιέων μικρής κλίμακας να συνεχίσουν τις αλιευτικές τους δραστηριότητες και να εξασφαλίσουν σταθερότερο εισόδημα, που δεν θα μπορούσαν να εξασφαλίσουν εάν ίσχυε πλήρης απαγόρευση της αλιείας. 
            
            
               Τα εν λόγω σκάφη αλιεύουν και άλλα είδη και, ως εκ τούτου, η διακοπή της αλιείας γάδου για τα σκάφη αυτά θα περιόριζε αποτελεσματικά την αλιεία άλλων ειδών, καθώς ο γάδος αλιεύεται συνήθως εκεί ως παρεμπίπτον αλίευμα. 
            
            
               Για να εξασφαλιστεί η συμμόρφωση με την απαίτηση για απαγόρευση της αλιείας σε ζώνες με βάθος μεγαλύτερο των 20 μέτρων, μόνον τα σκάφη τα οποία είναι εξοπλισμένα με το σύστημα παρακολούθησης σκαφών (VMS) έχουν το δικαίωμα να αλιεύουν στην εν λόγω περιοχή. Σύμφωνα με το άρθρο 9 παράγραφος 2 του κανονισμού 1224/2009, το άρθρο 9 παράγραφος 5  του ιδίου κανονισμού δεν πρέπει να εφαρμόζεται.
            
            
               Επιπλέον, υπό το πρίσμα των πορισμάτων της ΕΤΟΕΑ, δηλαδή ότι το σημαντικότερο διορθωτικό μέτρο για να εξασφαλιστεί η αποκατάσταση του αποθέματος είναι ο περιορισμός των αλιευμάτων, προκειμένου να εξασφαλιστεί η αρχή της υπεύθυνης εκμετάλλευσης των έμβιων βιολογικών πόρων της θάλασσας, είναι σκόπιμο να περιοριστεί η εφαρμογή του άρθρου 15 παράγραφος 9 του κανονισμού (ΕΕ) αριθ. 1380/2013, για το απόθεμα γάδου στις υποδιαιρέσεις 22-24, προκειμένου να τηρείται ο κανονισμός (ΕΕ) 2016/1139.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΑΝΤΙΚΤΥΠΟΥ
            
            
               Το μέτρο αξιολογήθηκε από την ΕΤΟΕΑ και, ύστερα από την εν λόγω αξιολόγηση, τέθηκε στα ενδιαφερόμενα κράτη μέλη και συζητήθηκε από αυτά κατά τη διάρκεια της συνόδου του Συμβουλίου Γεωργίας και Αλιείας της 12ης και 13ης Δεκεμβρίου 2016, καθώς και από τα κράτη μέλη της Βαλτικής, τον Δεκέμβριο. Το προτεινόμενο μέτρο μπορεί να είναι αποτελεσματικό στο σύνολό του μόνον εφόσον τεθεί σε ισχύ πριν από την ημερομηνία κατά την οποία δεν διατίθεται καμία αλιευτική δυνατότητα, δηλαδή πριν από την 1η Φεβρουαρίου 2017.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Η προτεινόμενη τροποποίηση αφορά στην τροποποίηση του κανονισμού (ΕE) αριθ. 2016/1903, με τον ακόλουθο τρόπο:
            
            
               Η υποσημείωση στον πίνακα που αφορά τον γάδο στη ζώνη: Οι υποδιαιρέσεις 22-24 (COD/3BC+24) που περιλαμβάνονται στο παράρτημα του κανονισμού (ΕΕ) 2016/1903 θα πρέπει να τροποποιηθούν ώστε να αντανακλούν τους όρους υπό τους οποίους οι αλιευτικές δυνατότητες δεν μπορούν να χρησιμοποιηθούν.
            
            
               2017/0001 (NLE)
            
            
               Πρόταση
            
         
         
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) αριθ. 2016/1903 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα,
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2016/1903 του Συμβουλίου καθορίζει τις αλιευτικές δυνατότητες για τον γάδο στις υποδιαιρέσεις ICES 22-24 («απόθεμα γάδου της Δυτικής Βαλτικής») κατά τη διάρκεια της περιόδου από την 1η Ιανουαρίου έως την 31η Ιανουαρίου και από την 1η Απριλίου έως την 31η Δεκεμβρίου 2017.
            
            
               (2)Τον Δεκέμβριο του 2016, η Επιστημονική, Τεχνική και Οικονομική Επιτροπή Αλιείας (ΕΤΟΕΑ) δημοσίευσε επιστημονική αξιολόγηση σχετικά με τις επιπτώσεις της απαγόρευσης της αλιείας για το απόθεμα γάδου της Δυτικής Βαλτικής κατά τη διάρκεια της περιόδου από την 1η Φεβρουαρίου έως την 31η Μαρτίου 2017.  Επιβεβαίωσε ότι το κλείσιμο θα είναι επωφελές για το εν λόγω απόθεμα. 
            
            
               (3)Η απαγόρευση που προβλέπεται από τον κανονισμό (ΕΕ) 2016/1903 εφαρμόζεται επίσης στην αλιεία γάδου από αλιευτικό σκάφος μήκους κάτω των 15 μέτρων σε περιοχές στις οποίες το βάθος των υδάτων είναι κάτω των 20 μέτρων.  Ωστόσο, στην αξιολόγηση της ΕΤΟΕΑ αναφέρεται ότι ο περιορισμός της αλιείας γάδου στις περιοχές στις οποίες το βάθος των υδάτων είναι κάτω των 20 μέτρων και για αλιευτικά σκάφη κάτω των 15 μέτρων δεν συμβάλλει σημαντικά στην αποκατάσταση του συγκεκριμένου αποθέματος.  
            
            
               (4)Επιπλέον, η πλήρης αναστολή των αλιευτικών δυνατοτήτων στη Δυτική Βαλτική θα μπορούσε να έχει ανεπιθύμητες συνέπειες σε άλλα αποθέματα γάδου στη Βαλτική, ειδικότερα στο ανατολικό απόθεμα, λόγω της πιθανής μετατόπισης των αλιευτικών δραστηριοτήτων.
            
            
               (5) Επιπλέον, η χορήγηση άδειας αλιείας σε σκάφη μήκους έως 15 μέτρα και σε θαλάσσιες περιοχές με βάθος έως 20 μέτρα θα προσφέρει τη δυνατότητα σε περιορισμένο αριθμό αλιέων να συνεχίσουν τις αλιευτικές τους δραστηριότητες και να προσανατολιστούν προς άλλα είδη εκτός του γάδου.
            
            
               (6)Ως εκ τούτου, είναι αναλογικό να επιτραπεί σε σκάφη συνολικού μήκους έως 15 μέτρων το δικαίωμα να αλιεύουν σε αβαθή ύδατα βάθους έως 20 μέτρων.
            
            
               (7)Ωστόσο, δεν θα πρέπει να διατίθενται αλιευτικές δυνατότητες σε σκάφη τύπου «ζευγαρωτής τράτας», ανεξαρτήτως μήκους, λόγω της υψηλής αλιευτικής ικανότητας των εν λόγω σκαφών. 
            
            
               (8)Για να εξασφαλιστεί ο αποτελεσματικός έλεγχος και η παρακολούθηση της αλιευτικής ζώνης σε βάθος έως 20 μέτρα, είναι αναγκαίο να εξασφαλισθεί ότι όλα τα εμπλεκόμενα σκάφη είναι εξοπλισμένα με σύστημα παρακολούθησης σκαφών, σύμφωνα με το άρθρο 9 παράγραφος 2, του κανονισμού 1224/2009.  Ως εκ τούτου, το άρθρο 9 παράγραφος 5 του εν λόγω κανονισμού, το οποίο επιτρέπει στα κράτη μέλη να απαλλάσσουν τα αλιευτικά σκάφη συνολικού μήκους έως 15 μέτρα από την υποχρέωση να είναι εξοπλισμένα με σύστημα παρακολούθησης σκαφών, δεν πρέπει να ισχύει στην αλιεία αποθεμάτων γάδου της Δυτικής Βαλτικής. 
            
            
               (9)Για να εξασφαλιστεί η βιώσιμη εκμετάλλευση του αποθέματος γάδου της Δυτικής Βαλτικής, σύμφωνα με τον κανονισμό (ΕΕ) 2016/1139, η ευελιξία από έτος σε έτος που θεσπίστηκε με το άρθρο 15 παράγραφος 9 του κανονισμού (ΕΕ) αριθ. 1380/2013 για τους σκοπούς της υποχρέωσης εκφόρτωσης δεν θα πρέπει να ισχύει για το εν λόγω απόθεμα.
            
            
               (10)Κατά συνέπεια, ο κανονισμός (ΕΕ) 2016/1903 θα πρέπει να τροποποιηθεί αναλόγως.
            
            
               (11)Η απαγόρευση αλιείας για τον γάδο στις υποδιαιρέσεις ICES 22-24 που θεσπίστηκε με τον κανονισμό (ΕΕ) 2016/1903 τίθεται σε εφαρμογή την 1η Φεβρουαρίου 2017. Για να είναι πλήρως αποτελεσματικός, ο παρών κανονισμός θα πρέπει, συνεπώς, να εφαρμόζεται από την ίδια ημερομηνία και να αρχίσει να ισχύει την ημέρα μετά τη δημοσίευσή του,
            
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
            
            
               Άρθρο 1
            
         
         
            
               Στο παράρτημα του κανονισμού (ΕΕ) 2016/1903, η καταχώριση που αφορά τον γάδο στις υποδιαιρέσεις 22-24 αντικαθίσταται από το ακόλουθο κείμενο: 
            
            
            
                     
                        «Είδος:
                     
                  
                  
                     
                        Γάδος
                     
                  
                  
                     
                  
                  
                     
                        Ζώνη:
                     
                  
                  
                     
                        Υποδιαιρέσεις 22-24 
                     
                  
                  
                     
                  
               
                     
                  
                  
                     
                        Gadus morhua
                     
                  
                  
                     
                  
                  
                     
                        (COD/3BC+24)
                     
                  
               
                     
                        Δανία
                     
                  
                  
                     
                        2 444
                     
                  
                  
                     
                  
                  
                     
                  
               
                     
                        Γερμανία 
                     
                  
                  
                     
                        1 194
                     
                  
                  
                     
                  
                  
                     
                  
               
                     
                        Εσθονία 
                     
                  
                  
                     
                        54
                     
                  
                  
                     
                  
                  
                     
                  
               
                     
                        Φινλανδία
                     
                  
                  
                     
                        48
                     
                  
                  
                     
                  
                  
                     
                  
               
                     
                        Λετονία
                     
                  
                  
                     
                        202
                     
                  
                  
                     
                  
                  
                     
                  
               
                     
                        Λιθουανία
                     
                  
                  
                     
                        131
                     
                  
                  
                     
                  
                  
                     
                  
               
                     
                        Πολωνία
                     
                  
                  
                     
                        654
                     
                  
                  
                     
                  
                  
                     
                  
               
                     
                        Σουηδία
                     
                  
                  
                     
                        870
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        5 597
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        5 597
                     
                  
                  
                     
                        (1)
                     
                  
                  
                     
                        Αναλυτικό TAC 
                     
                     
                        Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96.
                     
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96.
                     
                     
                        Δεν εφαρμόζεται το άρθρο 15 παράγραφος 9 του κανονισμού (ΕΕ) αριθ. 1380/2013.
                     
                     
                  
               
                     
                        (1) Η ποσόστωση αυτή μπορεί να αλιεύεται από την 1η Ιανουαρίου έως την 31η Ιανουαρίου και από την 1η Απριλίου έως την 31η Δεκεμβρίου 2017. Ωστόσο, τα αλιευτικά σκάφη συνολικού μήκους κάτω των 15 μέτρων (εκτός από τα σκάφη τύπου «ζευγαρωτής τράτας»), τα οποία είναι εξοπλισμένα με σύστημα παρακολούθησης σκαφών, σύμφωνα με το άρθρο 9 παράγραφος 2 του κανονισμού 1224/2009, επιτρέπεται επίσης να αλιεύουν αυτή την ποσόστωση από την 1η Φεβρουαρίου έως την 31η Μαρτίου 2017 σε περιοχές στις οποίες το βάθος των υδάτων είναι μικρότερο από 20 μέτρα. Το άρθρο 9 παράγραφος 5 του κανονισμού (ΕΚ) αριθ. 1224/2009 δεν εφαρμόζεται. 
                     
                     
                  
               
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  Έκθεση ICES WKBALTCOD 2015 («ICES WKBALTCOD Report»), σ. 19